b'\n_START_ARTICLE_\nGaspard de Prony\n_START_PARAGRAPH_\nGaspard Clair Fran\xc3\xa7ois Marie Riche de Prony, (Chamelet, Rh\xc3\xb4ne, 22. srpnja 1755. \xe2\x80\x94 Asni\xc3\xa8res-sur-Seine, 29. srpnja 1839.), bio je francuski barun i in\xc5\xbeenjer._NEWLINE_Prony je upravljao poreznim sustavom 1791., profesor mehanike postaje 1794. godine na institutu \xc3\x89cole polytechnique, a od 1798. do svoje smrti bio je direktor \xc3\x89cole nationale des ponts et chauss\xc3\xa9es. \xc4\x8clan skupine od pet akademija (Institut de France) postaje 1793. a za va\xc5\xbene zasluge nagra\xc4\x91en je nazivom baruna 1828. a perstvom je nagra\xc4\x91en 1835. godine._NEWLINE_Me\xc4\x91u Pronyjevim radovima mo\xc5\xbee se spomenuti regulacija protoka rijeke Po, i pobolj\xc5\xa1anje luka u gradovima Genovi, Anconi i Veneciji. Poku\xc5\xa1ao je isu\xc5\xa1iti Pontijsku mo\xc4\x8dvaru, napraviti preventivnu za\xc5\xa1titu izlijeva rijeke Rh\xc3\xb4ne. Kao mehani\xc4\x8dar poznat je po izumu Pronijeve ko\xc4\x8dnice. Svirao je harpu._NEWLINE_Njegovo ime nalazi se na popisu 72 znanstvenika ugraviranih na Eifellovom tornju.'